
DISSERTATIO  CHEMICO -MEDICA 


INAUGURALIS 

DE 

ACIDO  URICO. 


Auctore  GULIELMO  HENKY. 


PROEMIUM. 

Fuit  mihi  propositum,  cum  primum  disputa¬ 
tionem,  quam  poscunt  leges  academicae,  in 
animo  versabam,  ut  quandam  multo  uberiorem 
et  copiosiorem,  quam  quae  hic  tractatur,  ab¬ 
solvere  tentarem.  Erat  enim  materies  analysis 
chemica  universi  generis  calculorum,  qui  vesi¬ 
cam  et  renes  infectari  solent.  Hoc  in  animo  re¬ 
putans,  autumno  anni  proxime  elapsi,  experi- 

menta  multa  et  varia  in  plurimos  calculos* 
quos  mihi  Carolus  White*  armiger*  chirurgus 
celeberrimus  Mancuniensis*  pro  sua  humani¬ 
tate  suppeditavit*  facere  decrevi.  His  mihi  ad¬ 
jectis*  opportunitatem  valde  lubens  arripui  lon¬ 
gius  persequendi  experimenta  a  Scheele*  Wol- 
laston,  Pearson,  Fourcroy*  et  Vauquelin*  insth 
tuta*  ut  certior  fierem  utrum  alias  materies* 
praeter  has  jam  aliis  expositas*  in  his  qui  mihi 
aderant  calculis*  invenirentur;  ut  etiam  novam 
et  perfacilem  analysin  de  his  concretionibus 
mistis  et  variis  consequerer;  denique  ut  novum 
instituerem  varietatum  eorum  ordinem*  multo 
simpliciorem  jam  traditis*  tamen  satis  amplum 
ut  unumquemque  eorum*  aut  memet*  aut  aliis 
tentatum*  comprehenderet.  Hi  conatus*  ut 
spero*  non  sine  aliquo  fructu  facti  sunt ;  nam 
progrediente  opere*  mihi  variae  res*  et  tum  ig¬ 
notae  et  satis  magnae*  occurrebant.  Experi¬ 
menta  primum  in  ordinem  quendam  reducere 
incepi.  Mox  autem  mihi  videbar*  his  semel 
peractis,  in  plurimas  dissertationes  et  enume¬ 
rationes  incidere*  quas,  nisi  tam  maxime  con¬ 
tractae*  adeo  ut  obscurae  fierent*  intra  limites 

regulis  usitatis  constitutos,  comprehendere  non 
possem. 

Antequam  analyses  jam  memoratae  factae 
fuerint,  experimenta  quaedam  in  acidum  uri¬ 
cum  peragebam,  quod  nonnunquam  his  concre¬ 
tionibus,  aut  nudum  aut  ammoniae  conjunctum, 
mixtum  invenitur,  eoque  ejus  investigare  ra¬ 
tionem  interesse  videtur.  De  propria  ejus  na¬ 
tura  inter  chemicos  praestantissimos  discepta¬ 
tum  est,  quorum  alii  quidem  verum  acidum 
esse  perhibent,  alii  autem,  inter  quos  Pearson, 
nihil  esse  nisi  oxidum  declarant.  Quas  compo¬ 
sitiones  formet  uricum  acidum,  praecipue  cum 
alkalinis,  terris,  et  metallis,  eae  nondum  satis 
cognitae  sunt.  IIoc  facere  conatus  sum  per 
experimenta,  quae  mox  proponam  ;  quaeque 

satis  a  consueta  analysi  calculorum  discrepant, 
ut  aliam  et  ampliorem  dissertationem  melius 
forment.  Quae  ex  his  manant,  fateor,  nulla 
permagna  aut  perutilia  inventa  protulerunt. 
Veruntamen  non  omnino  inutilia  sunt;  quippe 
quae  aedificio  scientiae  aliquid  subjiciant,  quod 
totum  et  ornet  et  roboret. 

SECTIO  PRIMA. 

QU^E  DE  ACIDO  URICO  EX  ALIIS  INNO* 

TUERINT. 

Quamvis  dotes  chemicae,  quae  hujus  acidi 
propriae  sint,  et  quae  hoc  ipsum  acidum  pecu¬ 
liare  et  aliis  dissimile  constituant,  citra  triginta 

* 

annos  in  lucem  prolatae  fuerint;  tamen  con¬ 
stat  scriptores,  quasi  veri  quadam  anticipatione, 
iis>  quae  de  hac  re  et  aliis  nuperrime  satis  pro¬ 
bata  sunt,  proxime  appropinquasse. 

\ 

Helmontius  calculum  urinarium  per  se  dis- 
tillatum  in  spiritum  foetidum,  flavam  massam 
crystallinam,  et  oleum,  quale  ab  urina  exsic- 

cata  obtineri  solet,  abire  auctor  est.* * * §  Hoff- 
mannus  fragmentum  calculi  renalis,  prunae  ar¬ 
denti  impositum,  odorem  ammonur  spargere,  et 
in  cinerem  saporis  expertem  transire,  notavit. 
Monet,  praeterea,  ab  aqua  aliquatenus,  minime 
vero  ab  acido  vitriolico  vel  spiritu  salis  solvi. 
Solutioni  ab  acido  nitrico  factae,  oleum  tartari 
per  deliquium  si  instillatum  sit,  nil  praecipitari 
perbibet.  Quapropter  concretiones  hujusmodi 
terra  calcarea  constare  negat,  j*  Slare,  distilla- 
tione,  calculum  in  oleum,  alkali  volatile,  et 
pauxillum  carbonis  commutari  vidit.  J  His 
fere  similia  refert  Hales,  simul  adjiciens  se  flui- 
dum  quoddam  elasticum  avolare  conspexisse. 
Acido  sulphurico  diluto,  ut  etiam  salibus  alka¬ 
li  nis  omnem  facultatem  calculos  solvendi  ab¬ 
judicat  :  §  unde  colligitur  eum  alkalina  pura, 


*  De  Lithiasi,  cap.  v.  §  9. 

f  Obs.  Phys.  et  Chem.  lib.  ii.  obs.  25. 

t  Phil.  Trans,  abridged,  tom.  iii.  p.  179. 

§  Haemastatics,  p.  190.  etseq. 

nec  acido  carbonico  inquinata,  haud  adhibu¬ 
isse. 

Annus  demum  m.dcc.lxxvi  in  lucem  pro¬ 
tulit,  quae  de  hujus  acidi  indole  et  viribus 
Scheele  detexerat,  cui  viro  certissime  adscri- 
benda  sunt  prima,  quae  circa  hanc  rem  fide  ex¬ 
plorata  novimus.  Illis  etenim  quae  olim  Hoff- 
manno  innotuere  neglectis,  vana  persuasio  me¬ 
dicorum  animos  occupaverat,  calculos  e  par¬ 
ticulis  terreis,  et  nominatim  calcareis,  conglu¬ 
tinari.  At  concrementum,  cujus  fabricam 
Scheele  rimatus  est,  proprietates  cum  hac  sen¬ 
tentia  minime  conciliandas  prodebat.  Id  re¬ 
solvebant  acida  sulphuri  cum  et  nitricum,  et 
proprias  simul  vires  ex  parte  amiserunt.  So¬ 
lutio,  ut  Hoffmanno  initio  visum  est,  additis 
alkalinis,  haud  turbata  fuit.  Calculum  idcirco 
terris  nullatenus  adnumerandum  esse  patet :  his 
in  hac  re  quoque  perdissimilis,  quod  in  alka¬ 
linis  puris  et  aqua  calcis  totus  solvitur.  Nitrica 
solutio  id  peculiare  habet,  ut  cutem,  qua  ad¬ 
mota  sit,  rubore  inficiat.  Calculus  aqua  solu¬ 
tus  infusum  heliotropii  e  cyaneo  rufum  reddit. 

quod  acidis  maxima  parte  privum.  Ilis  per¬ 
spectis,  calculum  vesicae  ex  acido  sui  generis 
conflari  posuit.* 

Praeterea,  qua?  res  maxime  notatu  digna,  hic 
summus  philosophus  quod  in  calculo  acidum 
ipse  princeps  detexerat,  id  urinis  hominum 
omni  aetate  secundum  naturam  adesse  pate¬ 
fecit. f  Interdum  frigescente  lotio,  se  ad  inter¬ 
nos  parietes  et  imum  vasis,  quo  exceptum 
fuerit,  arenularum  specie  applicat.  IIoc  modo, 
si  non  depositum  fuerit,  urina  leni  calore  va¬ 
porata,  idem  forma  haud  absimili  sistit.  Urina 
febre  intermittente  laborantium  sedimentum 
solet  dejicere,  quod  cum  pulvere  lateris  cocti 
haud  inepte  conferas;  id  ejusdem  esse  pro¬ 
sapia?  experimentum  ostendit. 

Inventis  Scheele  nondum  vulgatis,  alius  ejus¬ 
dem  gentis  vir  eruditus,  et  ad  chemiam  pro- 


*  Scheele’s  Essays  Essay  ix. 
t  Ibid. 

movendam  natus,  Bergman  dico,  similem  la¬ 
borem  pari  eventu  suscepit.*  Neuter  horum 
philosophorum  novo  acido  nomen  imposuit. 
Appellationem  acidi  lithici  primo  apud  Gallos 
nactum  est.f 

jr 

Ante  annum  m.dcc.lxxxviii  parum  in¬ 
crementi  cepit  doctrina  de  acido  lithico.  Tunc 
autem  temporis,  Dom.  Higgins,  in  libro  qui 
“  A  Comparative  View  of  the  Phlogistic  and 
Anti-Fhlogistic  Theories’  *  inscribitur,  de  ana- 
lysi  calculorum,  per  distillationem  effecta,  egit. 
Hac  ratione  aerum  azoticum,  carbonicum,  am- 
moniacum,  et  vaporem  quendam  inflammabi- 
lem  obtinuit.  In  eo  libro  cuncta,  quae  fabri¬ 
cam  calculi  ingrediuntur,  fuse  persecutus  est ; 
de  constitutione  acidi  lithici  parum  diligenter 
versatus.  Hujus  tamen  experimentis,  quod 
minime  spernendum  est,  conficitur,  auxilio 


*  Act.  Stockholm,  an.  1776.  Opusc.  Phys.  et  Chem. 
tom.  iv.  387. 

t  Methode  de  Nomenclature  Chimique,  1787. 

acidi  nitrici  ex  hac  substantia  ammoniae  nitra- 
tem  gigni. 

Proxima,  qua*  ad  acidum  lithicum  pertinent, 
sunt  a  Doctore  Austin  profecta,  qui,  in  praelec¬ 
tione  coram  Collegium  Medicorum  Londinen- 
se  habita,*  de  calculi  primordiis  ornate,  ut  so¬ 
lebat,  disputat :  infelix  saltem  eo,  quod,  me¬ 
liore  ratione  posthabita,  resolutionem  per  ignem 
aggressus  est.  Ei  consilium  fuisse  videtur, 
Scheele  sententiam  evertere,  et  hujus  ruinis 
propriam,  nulla  re  vera  nec  analogia  probabili 
fretam,  inaedificare,  qua  origo  calculi  e  muco 
animali  affirmaretur. 

Anno  m.dcc . lxxxxv  i  i  i  Dom.  Murra v For- 
bes  Tractatum  de  Podagra  et  Renum  Dolore 
publici  juris  fecit,  qui  multa  et  praeclara  con¬ 
tinet  de  nexu  inter  hos  morbos  et  acidum  nos- 


*  A  Treatise  on  the  Origin  and  Component  Parts  of 
the  Stone  of  the  Urinary  Bladder.  Lond.  1791. 

trum.  Artificium,  quo  usus  est,  ut  id  materiei 
de  lotio  sejungeret,  simplicitate  sua  et  facilitate 
se  quam  maxime  commendat.  Librae  semis 
recentis  urinae,  guttas  viginti  acidi  sulphurici  di¬ 
luti  immisceri  jubet.  Mixtura  sibi  relicta,  post 
horas  viginti  quatuor,  parvas  crystallos  ad  la- 
^  tera  lagenae  solet  apponere,  quae,  repetita  frigi¬ 
dae  affusione,  purificentur.*  Hanc  autem  viam 
a  Link  olim  monstratam  esse,j'  auctorem  li¬ 
belli  latuisse  videtur. 

Turpe  esset  hoc  loco  silentio  premere,  etsi 
satis  pro  dignitate  laudare  difficillimum  foret, 
egregios  Wollaston  labores  de  renum  calculis 
et  tophis  podagricorum.  Hos  ex  acido  lithico, 
in  connubio  sodae,  constitutos  esse  demon¬ 
strat.  J 


*  A  Treatise  upon  Gravel  and  Gout.  Lond.  1793,  p. 
19. 

i'  H.  F.  Link  Commentatio  de  Analysi  Urinae  et  Origine 
Calculi.  Gottingae,  1788. 

|  Phil.  Trans.  1797.  p.  38(3. 

Nec*  diligentiae  et  acuminis  laude  fraudandus 
est  Pearson,*  qui,  post  longam  pervestigatio¬ 
nem,  id  sibi  visus  est  assecutum,  numero  aci¬ 
dorum  eximendam  esse  calculi  materiem,  et 
potiore  jure  sedem  inter  oxida  ei  conceden¬ 
dam.  His  cognitis,  Fourcroy  et  Vauquelin  se 
ad  rem  penitus  enucleandam  sedulo  accinxere. 
Quorum  disquisitione  exploratum  est,  fidem 
Sclieele  habendam  esse,  et  calculum  vesica? 
inter  acida  jure  reponendum.  Nomen  autem, 
cum  Pearson,  mutandum  esse  jubent,  et  titulo 
acidi  urici  id  principium  in  posterum  insigniri 
malunt. |  Propria  experimenta  cum  Parisianis 
plane  conveniunt;  et  nullus  dubito,  quin  in 
acidorum  ordinem  accipiendum  sit  acidum  quo¬ 
que  uricum. 


*  Phil.  Trans.  1798.  p.  15. 

t  Ann.  de  Chiin.  xxvii.  225.  Fourcroy  Systeme  des 
Connaissances  Chiiniques,  tom.  v.  4to.  p.  515. 

SECTIO  SECUNDA, 

DE  IIS  QUAD  ACIDI  URICI  PROPRIA  SUNT. 

QuiE  de  acidi  urici  indole  et  dotibus  dicenda 
supersunt,  de  eo  omnis  inquinamenti  experte 
accipienda  esse  velim.  Ut  purum  atque  sin¬ 
cerum  eliciam,  tale  artificium  adhibere  con¬ 
suevi.  Ramenta  calculi,  quem  acido  urico, 
maxima  parte,  constare,  experimento  cognove¬ 
rim,  in  potassa  pura  solvuntur.  Solutis  acidum 
muriaticum,  vel  aceticum,  admisceri  debet, 
donec  secesserit  praecipitatum  albi  coloris, 
quod  aqua  distillata  tepefacta  saepius  abluen¬ 
dum  est.  Ad  omne  id,  quod  alieni  acidi  sit 

generis,  secernendum,  ammoniae  pura*  guttas 
aliquot  prius  instillare  oportet,  quam  aqua  af¬ 
fusa  sit.  Saepenumero  visum  est  quod  dejicitur 
ex  dissimili  materie  fieri.  Acidum  scilicet 
uricum,  sub  forma  pulveris,  imum  occupat; 
dum  supernatat  tomentosi  aliquid,  leni  agita¬ 
tione  versus  superficium  adscensurum.  Id  in¬ 
quinamentum  albumen  esse  videtur,  levi  ne¬ 
gotio,  aquae  scilicet  atfusione,  ab  acido  segre¬ 
gandum.  Gelatinam,  vel  mucum,  in  bis  con¬ 
crementis  frustra  quaesivi,  licet  auxiliis,  in 
hunc  finem  a  Doctore  Bostock  *  indicatis,  di¬ 
ligenter  usus  fuerim. 


§  1.  Proprietates  Universales. 

A.]  Acidum  uricum  ab  omni  re  peregrina, 
modo  quem  explicavimus,  defaecatum,  pulve¬ 
rem  refert  albidum,  tactu  asperum,  at  qui  di- 


*  Nicholson’s  Journal,  xi.  244-. 

gito  facillime  cedat,  et  omnis  saporis  expers 
est.  Ab  aqua  ferventi  solvitur,  si  ea  1 150  ies 
acidum  exsuperet;  vel  1720  ies  si  temperies 
accedat,  quam  indicat  thermometri  Fahrenhei- 
tiani  gradus  sexagesimus.  Ad  solutionem  aci¬ 
di  hujus,  partes  tantum  tricenas  aquae  sufficere, 
Scheele  auctor  est.  Notandum  autem  est,  nul- 
jam  fuisse  ab  eo  diligentiam  adhibitam,  ut 
acidum  .suum  immunditie  liberaret,  qua  calcu¬ 
lum  abundare  experientia  constat. 

B. ]  Solutio  acidi  aquosa,  postquam  calor  re¬ 
miserit,  pellucentes  crystallos  demittit,  quae 
tam  sunt  exiguae  ut  de  forma  nil  certi  definire 
audeam.  Ab  hac  solutione  infusum  Heliotro* 
pii  rubescit.  Quae  mutatio  dilucidius  appare¬ 
bit,  si  acidum,  pulveris  specie,  infuso  tepido 
adjeceris,  et  vitrea  virgula  misturam  agita¬ 
veris. 

C. ]  Alkalinis,  acido  carbonico  conjunctis,  et 
aqua  solutis,  additum,  effervescentiam  nullam 
concitat. 

D.]  Paucis  hujus  acidi  granis,  fragmento 
vitri  exceptis,  si  acidum  nitricum  dilutius  ad¬ 
mistum  sit,  et  humor  omnis  evaporatione  ex¬ 
halaverit,  quod  manet  intemeratum  colore 
ruhro  insignitur,  in  laete  purpureum  statim  abi¬ 
turo,  nec  pigmento  absimili  quod  a  nostratibus 
Carmine  appellatur.  Ihec  materies  cutem 
animalium,  lignum,  et  alia  quaedam  animalis 
vel  vegetabilis  prosapiae,  proprio  colore  inficit. 
Eadem,  aqua  soluta,  infuso  rosa'  ab  acido  sul- 
phurico  rubente,  haud  multum  abludit.  Hic 
autem  color  brevi  evanescit;  et  solutio  ejus, 
quamvis  ab  omni  aeris  accessu  arceatur,  vi¬ 
tro  pellucidior  evadit.  Deletur  prmterea  ab 
acidis  et  alkalinis,  nulla  quam  scio  ratione  in¬ 
staurandus.  I  lanc  proprietatem  ab  urea  ad¬ 
mista  provenire,  et  ab  acido  puro  exulare,  sta¬ 
tuit  Fourcroy.*  Usu  tamen  edoctus  illam 
acido  purissimo  inhaerere,  et  a  urea  ipsa  ab¬ 
esse,  pronunciare  haud  vereor. 


*  Systeme,  4to,  v.  5 1 0. 

E. ]  Terras  et  sales  metallicos  solutio  acidi 
urici  non  praecipitat. 

F. ]  Carbonates  et  sub-carbonates  nullam 
vim  in  acidum  uricum  exercent.  Nam  licet 
per  plures  dies  cum  iis  digestum  sit,  nihil  pon¬ 
dere  decedit.  Quod  post  repetita  experimenta, 
quicquid  in  contrarium  dixerit  Doctor  Egan,* 
mihi  habeo  persuasissimum.f 

G. ]  Quanquam  saponis  solutio  ab  acidi 
urici  solutione  aquosa  non  turbatur,  si  tamen 
acidum,  sub  forma  pulveris,  cum  sapone  et 
aquae  quantum  ei  solvendo  par  sit,  fuerit  di¬ 
gestum,  oleum  seponitur,  et  liquor  lacti  similis 
fit.  Acidi  urici  grana  decem,  saponis  grana 
triginta,  et  aquae  unciae  quinque,  calore  therm. 
Fahr.  180  grad.,  per  sextam  horae  partem,  di¬ 
gesta,  in  solutionem  abierunt,  relicta  tamen 


*  Transactions  of  the  Royal  Irish  Academy. 
t  In  hac  re  mecum  consentire  Hales,  Lane,  Scheele, 
Pearson,  et  Fourcroy,  laetus  video. 

portiuncula,  grani  quadranti,  quantum  conjec¬ 
tura  assequi  licet,  respondente. 

II.]  Sulplnirctum  potassa*,  uti  et  alia  sulphu¬ 
re  ta,  alkalinam  sui  partem  huic  acido  cedit,  te- 
trum  simul  spargens  odorem,  et  sulphurem  di¬ 
mittens. 

I.]  Alio  nullo  acido,  sulphuricum,  nitricum, 
et  oxymuriaticum  si  exceperis,  mutatur.  Ab 
his  verb  resolvitur,  ut  statim  dicam,  postquam  ] 
reliqua,  qua)  acido  huic  nostro  propria  sint  re¬ 
censuerim. 

K.]  A  solutione  potasse  pura*  aut  sodaj,  prae 
sertim  si  vis  ignis  accesserit,  cito  solvitur ; 
aegrius  ab  ammonia.  Cum  terris  et  oxidis 
metallicis  se  conjungit,  unde  originem  suam 
trahunt  sales,  qui,  more  Gallorum,  U rates  ap¬ 
pellantur. 

His  spectatis  atque  perpensis,  patet  primor¬ 
dio  calculi  sedem  inter  acida,  jure  cedendam  > 
esse : 

c 


n 

I.  Quia  infusum  heliotropii  rubefacit.  Quod 
tamen  negat  Pearson.  Defectum  ver6  hujus 
dotis,  in  acido  quod  scrutatus  est,  causas  mox 
dicendas  adscribendum  *  esse  censeo.  Id  forsan 
exiguae  acidi  muriatici  portioni,  qua  acidum 
uricum  inquinatur,  vim  rubefaciendi  aliquis 
tribuerit.  Quod  autem,  modb  ablutio  cum 
ammonia  pura  probe  peracta  sit,  nulla  ratione 

V 

iieri  potest.  Ad  quam  rem  confirmandam,  ac¬ 
cedit  haec  quoque  observatio ;  calculum,  in  pul¬ 
verem  redactum,  eadem  infusum  heliotropii 
rubefaciendi  vi  pollere,  ac  solutio  hujus  acidi 
aquosa.  Id  vero  super-phosphati  calcis  cum 
Brugnatelli  tribuere, f  res  ipsa,  extra  dubium, 
certissimis  experimentis  constituta,  me  prohi¬ 
bet 

II.  Quia,  confitente  etiam  Pearson,  sulphv- 
reta  alkalina  prascipitat. 


*  Vide  §  2.  H. 

f  Annales  de  Chimie,  xxr.  53. 

II I.  Saponem  ab  eo  coagulari  negat  Pearson, 
qui  justo  parcius  acidum  adhibuisse  videtur. 
Methodus  id  perficiendi,  de  qua.  antea  ;\  me 
mentio  facta  est,  eventu  felici  nunquam  desti¬ 
tuitur.  Patet  enim  portionem  exiguam  acidi 
fortioris  vix,  et  ne  vix  quidem,  solutionem  sa¬ 
ponis  turbare.  Quam  ob  rem,  acidi  urici  solu¬ 
tio  perfecti  satura,  quA.  minutissima  tantum 
acidi  portiuncula  continetur,  huic  fini  minus 
inservit.  Ad  hanc  mutationem  inducendam, 
acido  concreto  uti  oportet,  cui  ignis  ardor  ad¬ 
movendus  sit. 

IYr.  Acidum  esse,  docet  facultas,  quA  se 
cum  salibus  et  terris  alkalinis  conjungit;  quae, 
ut  cetera  taceam,  post  tale  connubium,  vi  co¬ 
lores  vegetabilium  coeruleos  in  virides  mutandi, 
privantur.  Ilis  positis,  liquet  manifesto  mate¬ 
riem  calculi  acidis  a  Schecle  jure  accenseri. 
Neque  quod  acoris  sensu  linguam  non  feriat, 
hoc  eam  titulo  spoliare  tenemur;  cum,  ne  quid 
de  aliis  dicam,  idem  de  acido  prussico  valeat, 
quod  inter  acida  injuri  A  relatum  esse  nemo  in¬ 
simularet. 

§  %  De  Urat  ibus. 

Urates  potassae,  sodae,  ammoniae,  barytis, 
strontitis,  calcis,  magnesiae,  et  aluminae,  levi 
negotio  parantur :  modo  alkalina  haec  et  terrae, 
cum  aquae  ferventis  apta  portione,  et  acidi  co¬ 
pia  quam  ad  haec  saturanda  satis  sit  uberiore, 
simul  digestioni  tradita  fuerint.  Liquorem, 
postquam  satur  sit,  crystallos  omnino  non  de¬ 
jicientem,  leni  calore  vaporare  necesse  est.  Sy- 
rupo  violae,  cui  hi  sales  admisti  fuerint,  color 
suus  manet  intemeratus. 

Dotes  horum  salium  minoris  sunt  momenti, 
ut  sigillatim  in  iis  enarrandis  diutius  inhae¬ 
ream.  Sufficiat  igitur  qualitates  recensuisse, 
quae  toti  generi  conveniunt. 

A.]  Urates  sicci  omni  sapore  carent;  et, 

specie  externa,  ab  acido  urico  vix  dignoscendi 
sunt. 

li.  1  Aeri  expositi,  cum  aquam  ncc  attrahant 
nec  dimittant,  nullas  subeunt  mutationes. 

C.j  Dithcilime,  et  minimi  tantum  ratione, 
ab  aqua  solvuntur.  Uras  ammonia?  (cujus  ura¬ 
tis,  uncia  una  aquas  dist illativ,  temperiem  grad. 
60  Fahr.  habentis,  grana  duo  vel  tria  solvit) 
prre  ceteris  solubilis,  (juem  ordine  excipiunt 
urates  potassae,  sod.e,  calcis,  strontitis,  magne- 
siie,  aluminis,  et  barytis. 

D. ]  Cujuslibet  uratis  solutioni  acidum 
(prussico  tamen  et  carbonico  semper  exceptis) 
si  instillaveris,  ea  serius  ocyus  acidum  uricum 
dimittit,  prout  cuique  vis  contigerit  solubilis. 
Solubiliores,  acidis  adjectis,  pulverem  albidum 
statim  dejiciunt ;  alii,  post  semi-horam,  exiles 
crystallos  vasi  adfigunt. 

E. ]  Irates  alkalini,  aquA.  soluti,  a  terris 
muriatis,  nitratis,  vel  acetatis,  minime  autem  a 
magnesicl  salita,  precipitantur. 


E.]  Solutiones  uratum  aquosae,  additi!  solu- 

tione  metalli  cujuslibet,  praeter  aurum,  sedi¬ 
mentum  dejiciunt,  quod  b  urate  cum  basi  me¬ 
tallica  constat.  Uras  ferri,  hoc  modo  confec¬ 
tus,  subrubet :  uras  cupri  b  viridi  flavescit  : 
ceteri  omnes  pallent. 

G. ]  U rates  potassae,  sodae,  ammoniae,  barytis, 
strontitis,  et  calcis,  saturi,  a  copia  justo  abun- 
dantiore  alkalini  vel  terne  addita,  facile  solvun** 

tur.  Alias  sub-urates ,  in  genere,  ipsis  uratibus 

/ 

ocyus  solvuntur.  Qua  de  causa,  cum  ultra 
quam  satis  sit  terne  et  alkalina  cum  acido  urico 
connubium  inierint,  magna  vis  acidi  perit.  Un¬ 
cia  una,  exempli  gratia,  solutionis  potasse,  cu¬ 
jus  pondus  specificum  1108  sit,  plus,  quam 
sexaginta  grana  acidi  solvit. 

H. ]  Liquor  e  urate  cum  alkalino  vel  tenA 
modum  excedenti  constans,  ab  omni  acido 
praecipitatur :  sed  pulvis  dejectus,  pro  modo 
praecipitationis,  varius  esse  solet.  Exigua  por¬ 
tio  acidi,  etiam  fortioris,  uratem  saturum,  nec 
acidum  uricum,  dejicit  :  et  acidum  uricum 
nunquam  deponitur,  nisi  ubi  acidum  magna  vi 

et  subito  adjectum  sit.  Acidum  carbonicum 
vel  prussicum,  perinde  ac  carbonates  alkalini, 
loco  acidi  urici,  salem  neutram  sive  u ratem, 
(ut  aliA  voce  utar,)  praecipitant.  Pulvere,  hoc 
modo  demisso,  post  ablutionem  et  exsiccatio¬ 
nem,  calcinato,  alkalinum  liberatur.  Acidum 
autem  uricum  in  cinerem  insulsum  ealcina- 
tione  abit.  Tali  pulvere  (de  mate  sermo  est) 
cum  defectu  acidi  praecipitato,  forsan  utebatur 
cel.  Pearson ;  unde  acidum  suum  impar  fuit 
heliotropii  infuso  rubefaciendo. 

I.j  Salium  alkalinorum  et  terrarum,  cum  hoc 
acido,  affinitates  tabula  sistit,  quam  subjungam  : 
at  confitendum  est  tabulas,  eadem  ratione  con¬ 
fectas,  parum  absoluti  verum  exprimere. 

Acidum  i  vicum, 

Barytes, 

Strontites, 

Potassa, 

Soda, 

Calx, 

A  m  monia, 


u 

Magnesia, 

Alumina, 

Oxida  Metallica. 


§  3.  Acidi  Urici  Resolutio . 

I.  Ab  aliis  Acidis. 

A. ]  Acida  sulphuricum  et  uricum  simul  ca¬ 
lefacta  se  mutuo  in  partes  suas  constituentes  re¬ 
solvunt.  Quoniam  verd  ab  aliis  acidis  effectus 
notabiliores  nascuntur,  horum  actionem  depin¬ 
gere  aggrediar, 

B. ]  Acida  nitricum  et  uricum  commixta 
mutuo  suas  vires  inanes  reddere,  Bergman  pri¬ 
mus  exposuit. #  Materiem  rubram,  qua3  post 
vaporationem  humoris  supersit,  omnis  acoris 
immunem  esse  docuit  idem  philosophus.  In 


*  In  Scheele’s  Essays,  p.  211. 

iis  exponendis,  qua?,  his  acidis  commistis, 
veniant  in  conspectum,  egregii  de  chemia 
meruere  Higgins  et  Pearson.  RepetitA  distil- 
latione,  acidum  uricum  penitfts  deleri,  hic  auc¬ 
tor  est.  Quod  sequente  modo  fit.  Acidi 
nitrici  oxvsrenium,  cum  carbone  acidi  animalis 

v  O  9 

nuptum,  in  acidum  carbonicum  abit.  Quo 
facto,  nitrogenium,  cum  hydrogenio  acidi  urici 
init  connubium ;  et  ammoniam  gignit.  IIa?c, 
acido  ni  trico  superabundanti  se  adjungens,  ni- 
t ratem  ammoniae  facit. 

C.]  Eodem  teste,  acidum  oxymuriaticum  cum 
acido  urico  ammoniam  etiam  praebet,  qua?  acido 
muriatico  adhaeret ;  unde  murias  ammonia?  so¬ 
lus  supersit.  Quem  exitum  sic  fer£  exponit 
Pearson.  Ponit  nempe  oxygenium,  carboni 
nuptum,  in  acidum  carbonicum  abire  ;  et  reli¬ 
qua  principia  acidi  animalis  (nitrogenium  scili¬ 
cet  et  hydrogenium)  coalita  ammoniam  consti¬ 
tuere.  I Iuic  ammonia?  acidum  oxymuriaticum, 
oxygenio  spoliatum,  sese  adjungere ;  et  acidum 
muriaticum  et  malicum  liberare,  (ut  fuit  olim 
Brugnatelli  sententia)  perhibet  Fourcroy. 


D 

II.  Resolutio  vi  ignis,  absque  additamento. 

D. ]  Distillatio  acidi  urici  sine  additamento 
a.  Scheele,  Higgins,  Austin,  et  Fourcroy,  facta 
est.  Horum  conjecturas  de  exitu  distillationis 
maxima  parte  conveniunt.  Inde  scilicet  hy- 
drogenii  carburetum,  acidum  carbonicum,  aci¬ 
dum  prussicum,  carbonatem  ammonias,  et  ma¬ 
teriem  sublimatam,  notas  acidi,  et  dotes  sibi 
proprias,  exhibentem,  elicuerunt. 

E. ]  Aliquot  assumptis  excipulis,  sibi  invicem 
ordine  nexis,  ex  granis  centum  calculi  consecutus 
sum,  aquas  guttam  unam  vel  alteram,  carbo- 
nate  ammonias  scatentem ;  dein  carbonatem 
ammonias  solidum ;  postea  materiem  sublima¬ 
tam  Scheele,  in  ratione  quartae  fere  partis  cal¬ 
culi  quo  usus  sum.  In  vase  retorto  cinis  super¬ 
fuit,  calculi  parti  sextas  pondere  respondens. 

F. ]  Naturam  et  qualitates  hujus  sublimati, 
hactenus  ea  qua  debuisset  cura  non  investiga¬ 
tas,  sedulo  observavi.  Acido  succinico  simile 

esse,  Scheele  existimabat :  acido  benzoico  pro¬ 
prius  accedere,  conjecit  Pearson.  Experimen¬ 
tis  propriis  verd  constat,  neutrum  horum  acido¬ 
rum  esse,  sed  salem  medium,  ex  ammonia  et 
acido  sui  generis  compositum.  Propria  ejus 
hiec  sunt,  qua;  sequuntur. 

a. ]  Colorem  flavescentem  pne  se  fert.  Lin- 
guee  impositum  frigoris  sensum,  et  saporem 
amaricantem,  imprimit.  Caret  omni  acore. 
Accedit  autem  odor  empyreumaticus. 

b. ]  Ab  aqua,  quavis  temperie,  citb  solvitur, 
minime  autem  ab  alkohole. 

c. ]  Alkalinis  puris  levi  negotio  conjungitur: 
qua;,  addito  acido,  id  dimittere  recusant. 

d. J  Volatile  est;  et  sublimatione  iterata  ma¬ 
gis  albescit. 

e. ]  Aqiu\  solutum,  infusum  heliotropii  rube¬ 
facit.  Acidum  tamen  haud  nimis  abundare, 
monstrat  gutta  una  vel  altera  ammonia;,  hujus 

solutioni  instillata.  Nee  cum  carbonatibus 
alkalinis  effervescit. 

f. ]  Solutio  aquosa,  leni  calore  vaporata,  crys¬ 
tallos,  forma  aegre  definienda  profert ;  mutat 
nempe  figuram  materia,  resinis  affinis,  aeris 
accessu  coalescens,  quae  bis  adhaeret.  Haec  re¬ 
sina  ex  oleo  essentiali,  in  solutione  sublimati 
ubique  obvio,  sine  dubio  proficiscitur:  quod 
oleum  crystallizatione  repetita  vix  separari  po¬ 
test. 

g.  j  Crystalli,  aeri  expositae,  nullam  subeunt 
mutationem.  In  aqua  cito  solvuntur ;  nes 
acidum  supervacaneum  abjiciunt. 

h. ]  Potassa  pura,  crystallis  adjecta,  vapores 
ammoniae  spargit. 

i. ]  Cum  acido  nitrico  calefactae,  nullam  ma¬ 
teriem  rubram  largiuntur. 


k.j  Solutio  crystallorum,  terris  salitis  affusa, 

nullum  sedimentum  deponit.  Quo  discrimine 
ab  uratibus  optimi  internoscatur. 

l. ]  Sales  medios  £  basi  cupri,  ferri,  auri,  pia- 
tini,  vel  stanni,  confectos,  crystalli  non  divel¬ 
lunt.  Ferrum  et  stannum,  contra,  succinas  atn- 
moniic  copiosi  praecipitat.  Erates  etiam  alka- 
lini  metallicos  sales  omnes,  iis  tantum  exceptis, 
qui  ex  auro  conflantur,  in  sua  principia  resol¬ 
vunt.  E  nitratibus  argenti  et  hydrargyri,  uti 
etiam  ex  acetate  plumbi,  sedimentum  albi¬ 
dum  solutio  sublimati  demittit.  IIoc  sedi¬ 
mentum  ab  acido  nitrico  solvitur,  quA  re  suc- 
cinati  ammoniae  propius  accedit. 

m. ]  Iluic  praeterea  solutioni,  acidum  muria¬ 
ticum  affusum  nil  dejicit.  Benzoas  ammonise, 
contrA,  ab  eodem  acido  magna  copia  praecipi¬ 
tatur.  Pulvis  albidus  porro,  A  nitrate  argenti 
ope  benzoatum  demissus,  ab  acido  nitrico  non 
solvitur. 

n.  J  His  experimentis  patet,  principium  aci¬ 
dum  hujus  sublimati  nec  uricum,  nec  succini- 

cum,  nec  benzoicum  esse  ;  sed  generis  diversi, 
et  hactenus  prorsus  ignoti,  in  cujus  proprieta¬ 
tes  diligentius,  alia  occasione,  inquirere,  mihi 
est  in  animo. 

o.]  Austin  #  invenit  sublimatum,  calore  vehe¬ 
menter  aucto,  deleri ;  atque  in  ammoniam,  gas 
nitrogenium,  et  acidum  prussicum  resolvi.  Con¬ 
spexit  porro  idem  sublimatum,  cum  acido  ni- 
trieo  distillatum,  acidum  carbonicum  et  gas 
nitrogenium  largiri.  Cum  acido  urico  igitur 
hanc  convenientiam  prodit,  quod  partes  eas¬ 
dem  constituentes  habeat.  Utrique  adsunt 
oxygenium,  hydrogenium,  nitrogenium,  et  car¬ 
bo  ;  quorum  erga  se  invicem  ratio  adhuc  ex- 
ploranda  manet. 


*  On  Stone,  p.  115,  et  seq. 

SECTIO  TERTIA. 

DE  GENERATIONE  ACIDI  URICI  INTRA  CORPUS 

HUMANUM. 

Urinis  hominum,  etiam  sanissimorum,  aci¬ 
dum  uricum  inesse,  primus,  sicut  supra  memo¬ 
ratum  est,  Scheele  invenit ;  cujus  in  visis  enar¬ 
randis  iidem  perspectam  habuere  omnes,  qui 
sine  praejudicata  opinione  hanc  sibi  natura; 
partem  pervestigandam  susceperunt.  Id  igitur 
materiei  patet  in  homine,  per  totum  vitee  de¬ 
cursum,  semper  et  perpetuo  excerni;  non  item 
in  brutis  animalibus,  £  quorum  lotio  ne  mini¬ 
ma  quidem  ejus  particula  queat  ulla  ratione 
extricari.*  Hominis,  contra,  exemplum,  ubi, 


*  Ann.  de  Chim.  xvi,  166.  Fourcroy  Systenie,  4to,  r. 

citra  morbum,  omnino  defuerit,  &  probato  ali¬ 
quo  scriptore  proferre,  difficillimum  foret.  Id 
autem  intus  si  justo  abundantius  cumulatum 
sit,  solet  atroces  morbos  concitare, #  quibus  se 
fere  comitem  indivulsam  adjungit.  Saepenu- 
mero,  at  minimb  semper,  lapides  renum  et  ve¬ 
sicae  inquilini,  inde  nascuntur.  Calculorum 
post  sectionem  e  vesica  exemptorum,  partem 
fere  quartam  ex  eadem  conglutinari,  memine¬ 
runt  Parisini ;  nec  aliunde  provenit  dimidia 
fere  pars  concrementorum,  quae  ipse  possideo. 
Arena,  quae  cum  lotio  saepb  excernitur,  per¬ 
raro,  quod  dolendum  est,  analysin  subiit. 
Hanc,  in  exemplo  singulari,  e  phosphate  calcis 
feri  Wollaston  monet,  quod  in  duobus  aliis 
ipse  confirmavi.  In  uno,  laevis  pulvisculi  ad  in¬ 
star,  tanta  copia  prodibat,  nuM  comitante  ra¬ 
chitide,  ut  paries,  in  quam  urina  missa  fuit,  esset 


489.  Acidam  Uricum,  in  lotio  Cameli  nuperrime  detexit 
I).  Brande.  In  aliorum  vero,  qui  herbis  vescuntur  urinis, 
frustra  quaesivit.  Phil.  Trans.  1800,  p.  373,  375. 

*  Nephralgiam  Calculosam  et  Nephralgiam  Arenosam 
&auvagesii. 

ab  omni  parte  dealbatus.  Iu  altero  exemplo, 
viri  urethra;  stricturi  laborantis,  granula  aspera 
angulosa  subpellucentia  referebat.* 

Cum  plura  sint  calculorum  genera,  qua;  do- 

% 

lores  renum  et  vesica;  movere  possunt,  hoc 
loco  monitos  velim  esse  lectores,  me  de  iis  so¬ 
lummodo  verba  facturum,  qui  ab  acido  urico 
coaluerint.  Persequenti  causas,  qua;  efficiant 
ut  acidum  uricum  supra  modum  exundet,  prop¬ 
ter  penuriam  observationum  suinma  difficultas 
mihi  obversatur ;  nam,  prscter  Wilson,f  nemi¬ 
nem  novi,  qui  in  iule  re  cognoscendi  atque 
tractanda,  aliquid  studii  proposuit. 

I.  Ciborum  genus  acidum,  vel  in  acorem  pro¬ 
clive,  his  neutiquam  convenire,  qui  podagrae, 
renum  dolori,  vel  calculo,  obnoxii  vivunt,  ab 


*  Confer  etiam  Pemberton  on  Diseases  ot  theAbdomi- 
nal  Viscera. 

f  An  Enquiry  into  the  remote  Cause  of  Urinary  Gravel. 
I-ond.  1792. 

omnibus  fatetur;  id  autem  copiam  acidi,  quo 
urina  foeta  est,  augendo,  nocere,  Wilson,  usu 
edoctus,  primus  exposuit.  Rationem  acidi,  in 
urina  hominis  recte  valentis,  duplam  reddit 
larga  malorum  citreorum  vis,  quam  experiendi 
gratia  assumpserat.  Idem  evenit,  ubi  ab  inas- 
suetis  vegetabilia  sola  commesta  fuerint;  et  si, 
mutati  ratione,  a  vegetabilibus  omnino  absti¬ 
neatur,  horum  urinis  insolita  quantitate  aci¬ 
dum  adest.  Quod,  ne  cui  mirum  videatur, 
meminisse  oportet,  omne  quod  stomacho  con¬ 
coquenti  minus  familiare  sit,  acori  intra  pri¬ 
mas  vias  nascituro  viam  sternere.  His  enim 
experimentis,  id  in  genere  confici  video,  aci¬ 
dum  urinae  justo  uberius  effundi,  quotiescun- 
que  ventriculo  vel  intestinis  illuvies  acida  in¬ 
haereat,  sive  ibi  genita,  sive  aliunde  advecta  sit 
Quodcunque  igitur  vires  frangat  ventriculi, 
pio  causa  i  emota  renum  doloris  et  podagrae,  et 
nominatim  pro  causa  remota  adjuvante,  haberi 
potest.  Acida  mineralia  an  aequo  jure  calculo¬ 
sis  noceant,  haud  temerfe  statuendum  est. 
Nam  cum  minimi  constat,  haec  inter  se  pari 
modo  commutari,  ac  ea  quae  basi  composita 

gaudeant,  loci^s  dubitationi  superest,  an  uni¬ 
versum  acidorum  genus  materiem  calculi  in  se 
contineat;  an  potius  sentiendum  sit  ha?c,  che- 
mica  lege,  acidum  uricum  ex  urina  intra  vesi¬ 
cam  liberare,  eodem  pianti  modo,  quo  id  extra 
corpus  efficiant.  Parum  usu  adhuc  exploratum 
est,  (juas  mutationes  urina?  interat  cibi  ac  po¬ 
tionis  genus  diversum. 


II.  Exhalatione,  quae  per  cutim  fit,  intem¬ 
pestive  suppressi,  solet  urina  acido  suo  nimis 
abundi  scatere.  Cutis  enim,  dum  suis  rauniis 
rite  defungitur,  acida  an  acescentia  assumpta 
sint,  nil  refert:  indoles  urina?  parum  exinde 
mutatur.  At  si  exercitio,  potu  diluente,  vel 
remediis  idoneis,  cutis  spiramenta  adeo  laxata 
fuerint,  ut  corpus  undique  sudore  madeat,  uri¬ 
na,  eo  tempore  missa,  acido  adeo  privatur  ut 
partem  ejus  vix  duodecimam  contineat,  quo 
aliis  impleri  consuevit.  Urina?,  quas  summo 
mane  surgentes  reddimus,  licet  rubicundiores 
sint,  minus  tamen  acidi  dejiciunt,  quam  qua* 
per  diem  minguntur.  His  qua?,  Wilson  secuti, 
commemoravimus,  pauca  adjungere  licet,  qua?, 

ab  aliis  annotata,  eodem  pertinent.  Post  ine¬ 
diam  sex  et  triginta  horarum,  urinam  plus 
quam  par  sit  acido  abundare,  Link  auctore  ac¬ 
cepimus.'*  Homini  autem  famelico  et  sitienti 
exhalationem  cohiberi,  habemus  pro  comperto., 
Aquae  libris  octo  circiter  intra  semihoram  epo¬ 
tis,  urina,  mutata  vice,  nihil  deposuit :  quod 
perspirationi  auctas  et  aquosi  laticis  copiosae 
admistioni,  ipse  magna  parte  tribuerim.  Fi¬ 
dem  facit  ejus  rei  Austin,  qui  frequentes  cali¬ 
ces  ad  calculum  arcendum  plurimum  valere,  et 
quam  rarissime  hoc  morbo  tentari,  qui  more 
Graecorum  ac  strenue  bibant,  litterarum  memo¬ 
riae  mandavit,  h 

III.  Aquas,  quibus  mora  vel  vaporatione  par¬ 
ticulae  terrae  decedant,  eo  nomine  infames  ha¬ 
buerunt  majores  nostri,  quod  materiem,  unde 
calculus  accrescat,  subministrarent.  %  Inqui- 


*  Link  in  libro  jam  citato,  p.  5 2. 
f  In  libro  citato,  p.  40. 

|  Hales  Haem.  p.  233, 


in:  acido  i  nuo. 


37 


u amenta  verum  aquarum,  qua?  decocta*  crassis 
obducunt  vasa  crustis,  longe  alius  esse  indolis, 
ac  qua*  calculo  propria  sit,  chemia  hodierna 
patefecit.  Terra  calcarea,  in  connubio  acidi  e 
sulphure  vel  carbone,  quo  vitio  tales  aqua  con¬ 
stanti  lege  inquinantur,  semper  abest  a  calculo; 
et  huic  sententia?  adversatur  aquae,  qualis  e 
terra  prodire  solet,  nota  vis  et  efficacia,  in  re¬ 
num  et  vesica?  doloribus  sedandis.  Mancunii 
urbem  incolentes,  cpii  aqua  utuntur  salibus 
calcareis  abundante,  morbo  calculoso  perrard 
laborant.  Ditio  contra  Eboracorum  occiden¬ 
talis,  et  provinciae  Lancastriensis  plaga  orien¬ 
talis,  ubi  aquae  sunt  plerumque  omni  corruptela 
ferti  immunes,  adeb  sunt  calculi  feraces,  ut 

inde  confluxerit  pars  longe  maxima  a?grorum, 
quibes  per  plures  annos  in  Nosocomio  Mancu- 

niensi  vesicae  sectione  sublevandum  fuit.  Nu¬ 
per  verd,  extructis  apud  Leeds  et  Sheflield 
valetudinariis,  mir£  apud  nos  exolevit  ista  ope¬ 
ratio. 

De  caus&  ut  vocant  proxima,  cujus  vi  acidum 
uricum,  copia  praeter  naturam,  a  sanguine  excer- 

Datur,  vanum  foret  disquirere.  Simplicissimi 
enim  humoris  in  corpore  nostro  secretionem, 
legibus  explicare,  quibus  pareat  quodcunque 
sit  vitas  expers,  plane  non  possumus.  Nam, 
praeter  physicas  illas,  quarum  vim  in  secretione 
expedienda  sanior  nemo  philosophus  repudiet, 
est  quoque  principii  vitalis  ratio  praecipue  ad¬ 
hibenda.  Acidum  uricum,  hoc  vel  illo  organo, 
a  fluento  circumeunte  extricari,  haud  fidenter 
asseverandum  est.  Ad  renum  officium  perti¬ 
nere,  communis  fert  medicorum  sententia.  De 
qua  re  sunt  tamen,  quae  nobis  subdubitare  fa¬ 
ciunt.  Etenim  in  regione  corporis,  a  viis  uri¬ 
nae  long&  semota,  (de  tophis  loquor,  qui  manus 
vel  pedes,  malo  articulari  laborantium,  infes¬ 
tant)  ars  subtilior  acidum  uricum  detexit.  In 
his  autem  exemplis,  acidum,  in  renibus  natum, 
eo  loci,  actione  vasorum  absorbentium  abnor¬ 
mi,  delatum  fuisse,  autumari  licet.  Ad  hoc 
stabiliendum  facit;  quod  in  uno  eodemque  ae¬ 
gro,  arthritica  et  calculosa  diathesis  quam  sae¬ 
pissime  conjunguntur.  Quo  quidem  funda¬ 
mento  theoriam  suam  inaedificare  Forbes  anni¬ 
sus  est;  qui  in  certa  quadam  ad  acidum  uricum 

gignendum  proclivitate,  morbi  utriusque  pri¬ 
mordia  atque  fomitem  contineri,  auctor  est. 
Cujus  sententia  se  magis  veri  similitudine  com¬ 
mendaret,  esset  modd  exploratum,  calculos 
corurn,  qui  arthritidem  passi  fuerint,  acido  urico 
semper  constare;  contra  verum  ab  iis  id  mali 
omnino  exulasse,  quorum  lapides  ex  alia  ma¬ 
terie  concreverint.  Qua  renum  conditione 
pendeat,  ut  acidum  uricum,  vi  modo  minori 

majori  alias,  evocetur,  cum  ignarissimis  me  nes¬ 
cire  proli  teor. 

Urca  absente,  lotii  acidum  adsit  uberius  nec¬ 
ne,  aliis  dispiciendum  relinquo.  IIoc  tamen  ob¬ 
iter  attigisse  non  pigebit;  urinam,  sieviente  nc- 
phralgiA,  nisi  quid  sanguinis  acceperit,  aqua? 
quam  simillimam  specie  prodire;  notam  autem 
flavedinem,  qua?  urea  sola  proficiscitur,  recipe¬ 
re,  simul  ac  paroxysmus  praeterierit.  Deinceps 
meminisse  oportet,  acidum  quoque  ipsum  co¬ 
loris  esse  omnino  expers,  et  aquam,  in  qua  so¬ 
lutum  sit,  absolute  pellucere.  In  concrementis 
denique  vesicA.  exemptis,  probk  recordor,  me 
meam  semper  eo  majori  copiA  alkoholis  ope 
extricasse,  quo  saturatiore  colore  fuerint. 


40 


DE  ACJDO  URICO. 


SECTIO  QUARTA, 

DE  MORBIS  TOLLENDIS,  QUI  A  SECRETIONE 
ACIDI  URICI  AUCTA  PENDEANT. 

Cum  nos  omnino  latet  ratio  illa  arcana,  qu4 
natura  utitur,  ad  acidum  uricum  conficiendum, 
unicum  patet  praesidium,  ut  arceantur  mala,  ab 
ejus  profluvio  abundantiore  derivanda,  non  ali-* 
unde  esse  petendum,  ac  ab  earum  cognitione, 
quae  noceant  an  juvent,  usus  comprobari t. 
Inter  causas  calculi  remotiores,  jure  ponenda 
sunt,  vita  otiosa  deses ;  vini  et  liquorum  spiri- 
tuosorum  abusus;  ingesta  acida  vel  acescentia; 
et  quicquid,  proximi  vei  per  consensum,  vires 
ventriculi  et  intestinorum  labefactet.  Has  res 
omnes  iis  adversari,  qui  vitio  parentum  in  cal- 

culum  et  renum  mala  proclives  sint,  uno  quasi 
ore  medici  fatentur.  Calculosa  enim  diatliesis, 
non  alio  more  ac  podagrica,  a  patre  ad  prolem 
descendere  consuevit.  Omnes,  itaque,  qui  a 
stirpe  suspecta  nati  sint,  victu  simplici  uti 
oportet,  et  cavere  cutis  meatus  ne  obstipcntur, 
et  ne  perspirat  io  temere  suppressa  sit. 

Ad  morbos  itaque  depellendos,  qui  ab  aucta 
secretione  acidi  urici  pendeant,  vel  qui  cum 
ilio,  stricto  vinculo,  cohaereant,  duo  consilia 
potissimum  sunt  a  nobis  proferenda. 

I.  Totum  corpus,  et  viscera  praesertim  quae 
chylum  conficiant,  corroborando,  effusionem 
acidi  inhibere. 

II.  Quodcunque  acidi  in  corpore  aggestum 
sit,  arte  eliminare. 

Primo  fini  consequendo,  adhibeantur  exerci¬ 
tatio  crebra;  thermae;  victus  coctu  facilis ;  et 
ab  omni  vino  meraciore,  et  spiritu  stillatitio, 
aeger  abstineat.  Potus  sit  ex  aqua  solus ;  eam- 
que,  cum  ad  urinam  diluendam,  tum  ad  cutis 

JF 

spiramenta  laxanda,  uberrime  adsumat.  Vires 
corpori  conciliant  remedia  tonica,  &  chalybe 
confecta,  et  praesertim  amara.  Quibusdam  ho¬ 
rum,  quas  cum  amaritie  vim  adstringendi  con¬ 
jungunt,  virtus  specifica  in  corrigendi  diathesi 
calculosa,  tributa  fuit.  Pras  ceteris,  post  Haenii 
labores,  uva  ursi  maxime  se  commendat.  Eam 
vi  pollere  lithontriptica,  plurimis  experimentis 
monstrare  annisus  est  Michael  Girardi,  natione 
Italus  cujus  tamen  sententiam,  vix  opus  est 
ut  moneam,  ars  nostris  diebus  adultior  merito 
rejicit.  Ejus  autem  vim  in  doloribus  renum 
consopiendis,  saepe  testatus  sum  in  aegris,  qui¬ 
bus  opem  tulerit  vir  cl.,  mecum  summa  necessi¬ 
tudine  conjunctus,  Joh.  Ferriar.f  Elis  ea  op¬ 
time  consentiunt,  quae,  in  libro  haud  ita  pri¬ 
dem  de  Sina  vulgato,  Barrow  tradit :  J  eam 
regionem  scilicet  incolentibus  podagram,  re¬ 
num  vitia,  et  calculum  prorsus  ignota  esse. 
Quod  infuso  theae,  in  cujus  usu  nimii  esse  so- 


*  Cujus  Dissertationem  vide  in  Sandifort.  Thesaur.  ii. 
453. 

f  Vide  ejus  Medical  Histories  and  Reflections,  i.  109. 
t  Barrow’ s  Trayels  in  China,p.  34Q. 

lent,  ipsi  adscribunt.  Hujus  autem  herbae 
elementa  ab  iis  uva*  ursi  non  inultum  distare, 
pericula  chemica  demonstrant.  Valentiores  ta¬ 
men  causas  subesse  crediderim  ;  i‘t  rem  idoneo 
fundamento  niti  vehementer  dubito. 

II.  Acidum  uricum,  ulh\  parte  corporis  ag¬ 
gestum,  solventium  auxilio  vacuare,  aliud  nos¬ 
trum  est  consilium.  Experienti^  constat,  al- 
kalina  pura  et  aquam  calcis,  vi  parum  minuta, 
ad  vesicam  deferri  ;  acidum  autem  nitricum 
impar  esse  calculo  solvendo,  nisi  meracum  sit, 
et  ignis  vehementior  accesserit.  Abest  pra> 
terea  alkalinis,  si  in  consortio  acidi  carbonici 
adhibeantur,  omnis  acidum  uricum  solvendi  fa¬ 
cultas.*  Horum  tamen  virtutes  in  compe¬ 
scendis  nephriticis  doloribus  non  desunt,  (pii 
summ&  laude  extulerint.  Cujus  rei  rationem 
minus  assequor;  et  est  quaestio  explicatu  per¬ 
difficilis.  Mihi  autem  a  veritate  haud  alie¬ 
num  videtur,  sales  alkalinos,  acido  carbonico 


*  Vide  Sect.  II.  liujus  Dissertationis,  §  2.  F. 

plus  justo  foetos,  acidum,  quod  primis  viis  in- 
haereat,  mitescendo,  saluti  esse.  Quo  sublato, 
urina  ipsa,  mutata  indole,  calculos  rodendi  ca¬ 
pax  fit.  Vir  admodum  reverendus  Ricardus 
Newcombe,  Landavensis  Episcopus,  dum  aquae 
calcis  libras  circiter  quatuor  indies  assume¬ 
ret,  fragmentum  calculi,  grana  xxxi  pendens, 
in  lotium  mane  redditum  quotidie  demisit 
Post  menses  quatuor,  grana  xxv  amiserat. 
Aliud  ejusdem  calculi  fragmentum  in  urina 
hominis,  integra  valetudine  utentis,  per  menses 
duos  maceratum,  nonas  partis  sui  cepit  incre¬ 
mentum. #  Vir  doctissimus  Franciscus  Home,, 
nuper  in  hac  academia  Materias  Medicas  Pro¬ 
fessor,  urinam  lixivii  caustici,  quod  per  os  as¬ 
sumptum  fuit,  indicia  manifesto  prodere  ex¬ 
pertus  est.f  Testatur  etiam  Eobertus  Home, 
chirurgus  Londinensis,  qui  sasvissimos  dolores 
a  calculo  passus  erat,  de  concrementis  urinariis, 
quae  ipsius  lotio,  dum  hoc  auxilio  uteretur. 


*  Whytt/s  Works,  4to.  p.  446. 

f  Cimical  Experiments,  p.  450,  confer  etiam  Fourc. 
Syst.  V,  546. 

immersa  fuerint,  portionem  mole  minimfc  sper¬ 
nendam  decessisse.  Invenit  quoque  crustam 
quie,  sub  idem  tempus,  internas  faciei  matella; 
se  applicaverat,  ratione  quas  100  ad  290  sit,  e& 
fuisse  parciorem,  (piam  solet  sani  hominis  urina 
vasi  adponere.* 

Quibus  comprehensis,  adducor  ut  credam 
alkalina  pura,  saponem,  et  aquam  calcis  vi  gau¬ 
dere  solvendi  calculos,  modo  specie  arenularum 
renibus  vel  vesica  inhaereant.  At  si  in  majorem 
molem  et  lapideam  duritiem  increverint,  vana 
quidem  spes  est  eos  medicamento  ita  imminui 
aut  emolliri  posse,  ut  per  lotii  canales  de  cor¬ 
pore  cedant.  Obstat  enim  vehementer  eorum 
resolutioni  vis  ea,  qu &  particulae  secum  invicem 
cohaerent. t  Qu&  de  causa  non  demiror,  reme- 


*  The  Efficacy  and  Innocence  of  Solvents  candidly  exa- 
mined,  by  Robert  Home,  London,  1783. 

|  Sales  alkalinos,  autem,  vi  solvendi  calculos,  intra  vesi¬ 
cam  concretos,  haud  omnino  carere,  luculentissime  docet 
exemplum,  magnitudinis  non  contemnenda*,  ex  acido  uri¬ 
co  conllatum,  quod  inter  cimelia  conservat  Geo.  Bell,  chirur¬ 
gus  Edinensis,  paternae  virtutis  haeres.  Exemplum  erat  e 

clia  alkalina,  siphonis  ope  in  vesicam  pulsa,  votis 
medicorum  minus  respondisse.  Quod  genus 
auxilii  nostrates  olim, *  *  Galli  nuperrime  f  com¬ 
mendarunt.  Id  a  se  saepius  at  incassum  esse 
tentatum,  me  monuit  chirurgus  magni  nominis 
Carolus  White,  simul  adjiciens  tam  acrem  do¬ 
loris  sensum  in  vesica  concitasse,  ut  aegri  litho¬ 
tomiam  anteponerent. 


Si  vero  acidum  uricum  in  calculum  majoris 
molis  intra  vesicam  accreverit,  ut  sectione  opus 
sit,  semper  timendum  est :  et  cum  aliis  atque 
aliis  primordiis  concrementa  fieri  exploratum 
est,  remedium  cuique  idoneum  inventum  iri, 
in  hac  nostra  ignoratione  vix  sperandum  est. 
Plura,  quas  ad  hanc  rem  pertineant,  sciens  pras- 
tereo.  Est  enim  mihi  in  animo  de  calculis  in 


cadavere  viri,  qui  remediis  alkalinis  diu  se  assueverat.  Con¬ 
stat  enim  e  particulis  substantia  membranacea  alligatis. 
Digito  facillime  cedit,  et  levi  attritu  in  pulverem  subtilissi¬ 
mum  dissipatur. 

*  Hales’s  Hcemast.  p.  209.  Brown  Langrisfds  Physical 
jExperiments  on  Brutes,  London,  1746.  Buttefs  Method  of 
Cure  for  the  Stone  by  Injections,  Edinburgh,  1754, 
t  Fourcroy  Systeme,  4to.  V.  547. 


I)E  AC  IDO  URICO. 


47 


genere,  ct  de  praesidiis  unicuique  speciei  aptis, 
ajia  occasione  in  libello  peculiari,  paulo  fusius 
disquirere.  Id  tanquam  in  pnesenti  apponam, 
quod  in  mali  calculosi  historici  valete  memora¬ 
bile  est,  morbi  seminium  lithotomia  sivpissinte 
sublatum  fuisse.  Exempla  A  usti  n  collegit;* 

quibus  annectendum  est,  ex  380  a?gris,  quibus 
in  Nosocomio  Nordovicenci  sectione  sublevan¬ 
dum  fuit,  sex  tantum,  quantum  cognosci  po¬ 
tuerit,  malum  recidivum  passos  esse.  Ex  his 
multi  fuerunt  impuberes,  qui  reliquam  vitam, 
consuetis  laboribus  occupati,  in  vicinia  urbis 
egerunt.  Hanc  observationem  amicitia?  debeo 
Car.  Aikin,  chirurgi  Londinensis. 


*  Iu  libro  citato,  p.  70.  et  secj. 

